Two Door Cinema Club

Two Door Cinema Club on vuonna 2007 perustettu pohjois-irlantilainen indie rock -yhtye. == Historia == Trimble ja Halliday tapasivat Bangor Grammar Schoolissa ja myöhemmin he tutustuivat yhdessä Bairdiin. He esiintyivät yhdessä ensimmäistä kertaa televisio-ohjelmassa ATL Rock School yhtyeellään Life Without Rory. He sijoittuivat viimeiseksi. Vuonna 2007 Trimble, Halliday ja Baird perustivat uuden yhtyeen, Two Door Cinema Clubin, ilman rumpalia. Yhtyyen nimi sai alkunsa paikallisesta elokuvateatterista, Tudor Cinemasta, jonka Halliday lausui väärin.http://www.thelineofbestfit.com/features/interviews/tlobf-interview- two-door-cinema-club-2-26125/ Yhtye alkoi saada näkyvyyttä sosiaalisessa verkostossa, joten yhtyeen jäsenet päättivät lykätä yliopisto-opintojaan ja aloittaa musiikin tekemisen studiossa. === Four Words to Stand On EP === Tammikuussa 2009 yhtye julkaisi EP:n Four Words to Stand On, joka oli itse äänitetty ja tuotettu. Sen miksasi ja masteroi Ryan Mitchell. === Tourist History === Äänitykset albumia varten alkoivat Lontoossa heinäkuussa 2009 ja syyskuussa alkoi albumin miksaaminen Pariisissa. Tammikuussa 2010 yhtye ilmoitti listan albumin kappaleista ja yksityiskohdista New Musical Expressissä.http://www.nme.com/news/two-door-cinema-club/49082 Debyyttialbumi Tourist History julkaistiin 1. maaliskuuta 2010. Sen julkaisi ranskalainen levy-yhtiö Kitsuné Music. Yhdysvalloissa albumi julkaistiin 27. huhtikuuta 2010. Albumilta julkaistiin singlet ”Something Good Can Work”, ”I Can Talk” ja ”Undercover Martyn”. Tammikuussa 2011 yhtye esitti yhdysvaltalaisessa keskusteluohjelmassa Late Night with Jimmy Fallon kappaleensa ”What You Know”, josta tuli yksi heidän tunnetuimmista kappaleistaan. === Beacon === Huhtikuussa 2012 yhtye ilmoitti uudesta tulevasta albumistaan. 20. kesäkuuta julkistettiin albumin nimi ja julkaisupäivä.http://www.digitalspy.co.uk/music/news/a388539/two-door-cinema- club-announce-new-album-beacon-video.html#~p09ylrltSJvYZb Beacon julkaistiin 3. syyskuuta 2012 Isossa-Britanniassa ja 4. syyskuuta muualla maailmassa. Se sijoittui ensimmäiseksi Irlannin albumilistalla ja toiseksi Britannian albumilistalla. Albumin tuotti Jacknife Lee, joka on tuottanut muun muassa U2:n, Snow Patrolin ja Bloc Partyn julkaisuja. Albumin ensimmäinen singe ”Sleep Alone” julkaistiin epävirallisesti 19. heinäkuuta 2012 Soundcloudissa, mutta virallisesti vasta 21. heinäkuuta.http://www.nme.com/news/two-door- cinema-club/65037 Kappaleen musiikkivideo ladattiin yhtyeen YouTube-kanavalle 8. elokuuta.http://www.youtube.com/watch?v=YNXybY2DtwM Lokakuun alussa ilmoitettiin kappaleen ”Sun” olevan albumin toinen single, joka lopulta julkaistiin 18. marraskuuta. Kappaleesta tehtiin myös musiikkivideo, joka julkaistiin YouTubeen 11. lokakuuta. === Changing of the Seasons EP ja kolmas studioalbumi === BBC:n haastattelussa 15. heinäkuuta 2013 Trimble kertoi yhtyeen työstäneen kolmatta albumiaan, joka tulisi julkaista vuoden 2015 alussa.http://www.bbc.co.uk/newsbeat/23354561 Samoihin aikoihin yhtye jätti levy-yhtiö Kitsunén ja teki uuden sopimuksen Parlophone Recordsin kanssa.http://www.purplerevolver.com/music/new-music/123161-two-door-cinema- club-signed-to-new-record-label-.html Yhtye ilmoitti facebookissa myös uuden EP:n Changing of the Seasons julkaisemisesta. Uutisten yhteydessä näytettiin lyhyt näyte samannimisestä kappaleesta, jonka oli tuleva julki 20. elokuuta ensimmäisenä singlenä EP:ltä.https://www.facebook.com/photo.php?fbid=10151590677072849&set;=a.87939912848.75768.86185782848&type;=1&theater; Kappaleen ensisoitto oli BBC Radio 1:lla 15. elokuuta 2013.http://www.indieshuffle.com/two-door-cinema-club-changing-of-the-seasons/ EP julkaistiin 30. syyskuuta.http://www.nme.com/news/two-door-cinema- club/72057 == Jäsenet == * Alex Trimble – laulu, kitara, syntetisaattori * Sam Halliday – soolokitara, taustalaulu * Kevin Baird – basso, syntetisaattori, taustalaulu * Ben Thompson – rummut (keikat, äänitykset)Mike Dolbear == Diskografia == * Tourist History (2010) * Beacon (2012) * Gameshow (2016) * False Alarm (2019) == Lähteet == == Aiheesta muualla == * Two Door Cinema Clubin kotisivut Luokka:Brittiläiset indie rock -yhtyeet Luokka:Pohjoisirlantilaiset yhtyeet